《戏答棕笋》
宋代·李彭

髯翁落落缘坡竹，肥如瓠壶书满腹。好客勤炊烛代薪，中厨羹满仍脍玉。

春风渺渺生微澜，欲向吴江把钓竿。引帆伐鼓阅三岁，候雁不来衣带宽。

阿蛮虎子能哮吼，千满扫除似无帚。却甘杞菊侵我畦，固穷不障谈天口。

剩誇棕笋馋生津，章就旁搜不厌频。锦绷娇儿直欲避，紫驼危峰何足陈。

出为小草居远志，藜藿盘中长此味。客来不废董娇娆，安用凋胡见真意。

年来我亦食无鱼，莫遣此老专怀羭。时时酒浇茶苯尊，乱我玄稿俱扶疏。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。